***Проект Приложение № 1***

**ДОГОВОР**

№ ………………………………..

Днес, 2019 г. в гр. София между:

**МИНИСТЕРСТВО НА ВЪНШНИТЕ РАБОТИ (МВнР),** със седалище и адрес на управление: гр. София, 1113, ул. „Александър Жендов” № 2, БУЛСТАТ № 000695228, представлявано от Мая Андонова-Генова, упълномощен Възложител съгласно Заповед № 95-00-390/21.09.2017 год. на министъра на външните работи и Искра Григорова-Зоровска, в качеството и на главен счетоводител, наричано за краткост **ВЪЗЛОЖИТЕЛ**, от една страна

и

[Наименование на изпълнителя],

[с адрес: [адрес на изпълнителя] / със седалище и адрес на управление: [седалище и адрес на управление на изпълнителя] [попълва се приложимото според случая],

[ЕИК / код по Регистър БУЛСТАТ / регистрационен номер или друг идентификационен код (ако изпълнителят е лице, установено в друга държава членка на ЕС или трета страна) […] [и ДДС номер […]] [попълва се приложимото според случая], представляван/а/о от [имена на лицето или лицата, представляващи изпълнителя], в качеството на [длъжност/и на лицето или лицата, представляващи изпълнителя], [съгласно [документ или акт, от който произтичат правомощията на лицето или лицата, представляващи изпълнителя – ако е приложимо]],

наричан/а/о за краткост **Изпълнител**, от друга страна,

(**Възложителят** и **Изпълнителят** наричани заедно „Страните“, а всеки от тях поотделно „Страна“);

на основание чл. 112 от Закона за обществените поръчки („ЗОП“) и Решение № ………………………….. на възложителя за определяне на изпълнител на обществена поръчка с предмет: „Организация на 14-тата сесия на Постоянната междуправителствена комисия „България- Бавария”, която ще се проведе през периода 17-18 октомври 2019 г. в гр. Пловдив“, се сключи настоящият договор за следното:

 **І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу уговореното в този договор възнаграждение да изпълни обществена поръчка с предмет**:** „Организация на 14-тата сесия на Постоянната междуправителствена комисия „България- Бавария”, която ще се проведе през периода 17-18 октомври 2019 г. в гр. Пловдив“, в съответствие с Техническата спецификация на Възложителя част от документацията на обществената поръчка, Предложение за изпълнение на поръчката на **ИЗПЪЛНИТЕЛЯ** - **Приложение № 1,** Ценовото предложение на **ИЗПЪЛНИТЕЛЯ - Приложение № 2,** неразделни части от настоящия договор.

**(2)** Изпълнителят се задължава да подпомогне Възложителя при осъществяване на организацията на 14 – та сесия на Постоянната междуправителствена комисия „България- Бавария“ в гр. Пловдив в периода 17-18 октомври 2019 г.;

1. Организиране на пътуването на участниците в конференцията от гр. София до гр. Пловдив и обратно.

2. Хотелско настаняване на участниците в 4 (четири) звезден хотел в гр. Пловдив.

2. Организиране на 14 – та сесия на Постоянната междуправителствена комисия „България- Бавария, която включва: изхранване на участниците, наем на зали и техниката и доставка на канцеларски материали за нуждите на конференцията;

3. Организиране културна програма на участниците в конференцията –а именно пешеходна разходка на Стария Пловдив с включен местен гид говорещ немски език или английски език и програма за свободното време на участниците, съгласно Предложението за изпълнение на поръчката – Приложение № 1 от договора.

 **ІІ. ВЛИЗАНЕ В СИЛА И СРОК НА ДОГОВОРА**

**Чл. 2. (1)** Договорът влиза в сила от датата, на която е подписан от Страните/датата на регистриране в деловодната система на ВЪЗЛОЖИТЕЛЯ, която се поставя на всички екземпляри на Договора.

**(2)** Срокът на действие на настоящия договор е до изпълнение на всички дейности предмет на настоящия договор, но не по-късно от 30 Октомври 2019 г.

 **ІІІ. ЦЕНА И НАЧИН НА ПЛАЩАНЕ**

**Чл. 3. (1)** Общата цена за изпълнение на услугите - предмет на настоящия договор е в размер на …………………. (*………………….*) лева без ДДС.

**(2)** Цената по ал. 1 включва единичните цени за всеки вид дейност, съгласно Ценовото предложение на **ИЗПЪЛНИТЕЛЯ** – Приложение № 2 и изискванията на Възложителя за изпълнение на настоящата.

**(3)** Заплащането ще се извършва за действителните предоставените услуги, но не повече от стойността по настоящия договор.

**Чл. 4. (1)** Възложителят заплаща цената за изпълнение на конференцията и съпътстващите я дейности, а именно транспорт и логистика на участниците през 3 те дни по маршрута посочен в Техническата спецификация на поръчката, хотелско настаняване, изхранване на 52 - ма участници, доставка на канцеларски материали, наем на зали и оборудване, културна програма в срок до 30 (тридесет) работни дни след представяне на двустранно подписан от страните по договора без забележки приемо – предавателен протокол и оригинална фактура, в която изрично да е упоменат номера на сключения договор и извършените дейности.

**(2)** Възложителят ще заплатицената за нощувките на 21 участници (6-ма от Министерството на външните работи и за 15 човека от баварската делегация) за нощувката на 17-18 октомври 2019 г. и за 6 броя участници от страна на МВнР за нощувките на 18-20 октомври 2019 год. в срок до 30 (тридесет) работни дни след представяне на двустранно подписан от страните по договора без забележки приемо – предавателен протокол и оригинална фактура, в която изрично да е упоменат номера на сключения договор.

**(3) ВЪЗЛОЖИТЕЛЯТ** ще предостави данните за фактуриране на нощувките на останалите *31 български* участници в конференцията от другите ведомства и организации преди подписване на договора**.**

**(4) ВЪЗЛОЖИТЕЛЯТ** заплаща стойността на фактурата по банков път на посочената в чл. 4, ал. 7 от настоящия договор сметка на **ИЗПЪЛНИТЕЛЯ**.

 **(5) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени, относими към банковите му данни, в срок от 7 (*седем*) дни, считано от момента на настъпване на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, се счита че плащанията са надлежно извършени.

**(6)** Плащането по настоящия договор се извършва в български лева, с платежно нареждане по следната банкова сметка на Изпълнителя:

Банка: ........................................................;

BIC код: ....................................................;

IBAN: ........................................................

**(7)** Изпълнителят е длъжен да уведомява писмено Възложителя за всички последващи промени на банковата му сметка в срок 5 (пет) дни считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се че плащанията, по посочената в настоящия член банкова сметка са надлежно извършени.

**(8)** Преведените средства от **ВЪЗЛОЖИТЕЛЯ**, но неусвоени от **ИЗПЪЛНИТЕЛЯ**, както и натрупаните лихви, глоби и неустойки в изпълнение на настоящия договор, подлежат на възстановяване на **ВЪЗЛОЖИТЕЛЯ** по следната сметка:

Банка: БНБ – ЦУ

IBAN: BG10 BNBG 9661 3000 1343 01

BIC: BNBGBGSD.

**(9)** В случай, че за **ИЗПЪЛНИТЕЛЯ** е получена информация от Националната агенция за приходите или Агенция „Митници” за наличието на публични задължения, съгласно Решение на МС № 592/ 21.08.2018 г., плащането се извършва съгласно указанията на органите на данъчната и митническата администрация.

**Чл. 5. (1)** В срок до 7 [седем] дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 7 [седем] дни от настъпване на съответното обстоятелство.(*ако е приложимо*)[[1]](#footnote-1)]

1. Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от услугите, заедно с искане за плащане на тази част пряко на подизпълнителя.
2. **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (*петнадесет*) дни от получаването му, заедно със становище, от което да е видно дали оспорва плащанията или част от тях като недължими (*ако е приложимо[[2]](#footnote-2)*).
3. **ВЪЗЛОЖИТЕЛЯТ** приема изпълнението на частта от услугите, при съответно спазване на разпоредбите на Раздел VIІ от настоящия договор, и заплаща възнаграждение за тази част на подизпълнителя в срок до 20 (двадесет) работни дни от подписването на приемо-предавателен протокол. **ВЪЗЛОЖИТЕЛЯТ** има право да откаже да извърши плащането, когато искането за плащане е оспорено от **ИЗПЪЛНИТЕЛЯ**, до момента на отстраняване на причината за отказа.

#  ІV. МЯСТО НА ИЗПЪЛНЕНИЕ

**Чл. 6.** Събитието по чл. 1, ал. 2, т.2 от настоящия договор ще бъде проведено в гр. Пловдив в хотел ……… с категория звезди ………. с адрес …………….

#  V. ПРАВА, ЗАДЪЛЖЕНИЯ И ОТГОВОРНОСТИ НА ИЗПЪЛНИТЕЛЯ

**Чл. 7. (1) ИЗПЪЛНИТЕЛЯТ** има право:

1. Да получи заплащането на цената за изпълнение предмета на настоящия договор по реда, начина, при условията, в размера и в сроковете, съгласно раздел ІІІ от настоящия договор;
2. Да иска и да получава от **ВЪЗЛОЖИТЕЛЯ** необходимото съдействие за изпълнение на задълженията си по настоящия договор, както и всички документи и данни, необходими за изпълнение предмета на договора.
3. **ИЗПЪЛНИТЕЛЯТ** се задължава:
4. Да извърши услугата по предмета на настоящия договор качествено, в срок и в съответствие с изискванията на **ВЪЗЛОЖИТЕЛЯ**, определени в Техническата спецификация на обществената поръчка и при условията на своето Техническо предложение - Приложение № 1, неразделна част от настоящия договор. Неспазването на Техническата спецификация и на Техническото предложение се счита за неспазване на договора;
5. да уведомява незабавно писмено ВЪЗЛОЖИТЕЛЯ за всички възникнали трудности при изпълнение на услугите предмет на договора, които могат да осуетят постигането на крайните резултати, както и за мерките, които са взети за отстраняването им;
6. да изпълнява всички законосъобразни указания и изисквания на ВЪЗЛОЖИТЕЛЯ;
7. да осигури за своя сметка цялостната обща координация на изпълнение на дейностите по договора.
8. **ИЗПЪЛНИТЕЛЯТ** носи пълната отговорност за качеството на изпълнението на дейностите по настоящия договор.
9. *(ако е приложимо)* **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 7 (*седем*) дни от сключване на настоящия договор. В срок до 7 (*седем*) дни от сключването на договор за подизпълнение или на допълнително споразумение за замяна на посочен в офертата подизпълнител, **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ,** заедно с доказателства, че са изпълнени условията по [чл. 66, ал. 14 от ЗОП.](http://web.apis.bg/p.php?i=2752471&amp;p28982788)
10. При изпълнението на договора, **ИЗПЪЛНИТЕЛЯТ** и неговите подизпълнители е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на договора, и в частност всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към

чл. 72, ал.4 от ЗОП.

#  VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 8. (1) ВЪЗЛОЖИТЕЛЯТ** има право:

1. да контролира изпълнението на поетите от **ИЗПЪЛНИТЕЛЯ** договорни задължения. Указанията на **ВЪЗЛОЖИТЕЛЯ** чрез упълномощените от него лица в изпълнение на това му правомощие са задължителни за **ИЗПЪЛНИТЕЛЯ**, доколкото не пречат на неговата оперативна самостоятелност, изпълнението им не е фактически невъзможно и не излизат извън рамките на договореното;
2. да получи качествено, без отклонение от договореното и в срок изпълнение на възложените дейности, както и всички документи и други материали, изготвени от **ИЗПЪЛНИТЕЛЯ** в изпълнение на дейностите по предмета на настоящия договор;
3. в случай на промяна на менюто за обяда или вечерята да уведоми веднага Възложителя и да съгласува с него всички промени;
4. в срок не по-дълъг от 1 (един) работен ден, след представяне на съответното предложение по т. 3 от **ИЗПЪЛНИТЕЛЯ** да го одобри или върне с насоки;
5. при констатирано неизпълнение и/или нарушение на задълженията по договора, **ВЪЗЛОЖИТЕЛЯТ** има право да начисли предвидените в този договор неустойки и да ги удържи от гаранцията за изпълнение или от дължимото плащане;
6. да развали този договор едностранно, в случай, че **ИЗПЪЛНИТЕЛЯТ** не изпълнява възложеното в обема, срока и при условията на настоящия договор и приложенията към него.

**(2) ВЪЗЛОЖИТЕЛЯТ** се задължава:

**1**. да изпрати писмена заявка с посочване на броя на участниците в конферернцията, данни необходими за подготовка на настаняването (имената на участниците в хотела), вида на менютата за съответното изхранване и точния брой на гостите до 7 дни преди самата дата на конференцията;

**2**.Да заплати уговорената цена при условията, по начина и в сроковете, уговорени в Раздел ІІІ от настоящия договор и действително извършени дейности;

**3** .Да заплаща само действително реализираните нощувки в посочения хотел.

**4.** Да предостави данните за фактуриране на нощувките останалите участници в конференцията. Възложителят няма задължение да плаща нощувките на участниците, които не са част от баварската делегация и служители на Министерството на външните работи.

**5.** Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по настоящия договор;

**6.**Да предоставя своевременно на **ИЗПЪЛНИТЕЛЯ** всички документи и данни, необходими за изпълнение предмета на настоящия договор;

1. Да организира приемането на работата на **ИЗПЪЛНИТЕЛЯ** в договорените вид, срокове, качество и количество.

# VII. ВЪЗЛАГАНЕ И ПРИЕМАНЕ НА ИЗПЪЛНЕНИЕТО НА ДЕЙНОСТИТЕ ПО ДОГОВОРА

**Чл. 9. (1)** Предаването на изпълнението на Услугите по настоящия договор се документират с протоколи за приемане и предаване, които се подписват от представители на **ВЪЗЛОЖИТЕЛЯ и ИЗПЪЛНИТЕЛЯ** в два оригинални екземпляра – по един за всяка от Страните („Приемо-предавателни протоколи“).

**(2)** Протоколът по ал. 1 следва да съдържа всички действително извършени дейности. Към протокола задължително се прилагат оригинали/заверени копия на всички разходо оправдателни документи свързани със себестойността на конкретната услуга/и.

**Чл. 10. (1)** При необходимост или отсъствие на посоченото/ите в изричната заповед упълномощено/и лице/а, натоварено/и да приемат изпълнението по настоящия договор, **ВЪЗЛОЖИТЕЛЯТ** може да изменя заповедта, като за целта уведомява писмено **ИЗПЪЛНИТЕЛЯ,**

**(2)** Упълномощеното лице от страна на Възложителя подписва приемо-предавателните протоколи и приема срещу подпис фактурите на ИЗПЪЛНИТЕЛЯ за извършените дейности, съгласно Техническата спецификация .

**Чл. 11. ВЪЗЛОЖИТЕЛЯТ** има право:

1. да иска качествено и срочно изпълнение на договора – като се предоставят всички дейности по предмета на поръчката в сроковете по настоящия договор.

**2**. да приеме резултатите от изпълнение на обществената поръчка без забележки;

**3**. да откаже приемането поради съществени неотстраними пропуски и недостатъци и да прекрати договора.

#  VІІI. НЕУСТОЙКИ, САНКЦИИ И ОТГОВОРНОСТИ

**Чл. 12. (1)** При просрочване изпълнението на задълженията по този Договор, неизправната Страна дължи на изправната неустойка в размер нa 0,01% /нула цяло нула едно на сто/ от обща цена на Договора за всеки ден забава, но не повече от 10 % /десет на сто/ от общата цена на Договора.

**Чл. 13.** При разваляне на Договора поради виновно неизпълнение на някои от задълженията от страна на ИЗПЪЛНИТЕЛЯ, последният дължи на ВЪЗЛОЖИТЕЛЯ неустойка в размер на 25% /двадесет и пет на сто/ от общата цена на Договора.

**Чл. 14.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

#  ІX. НЕПРЕОДОЛИМА СИЛА

**Чл. 15. (1)** Непреодолима сила са обстоятелства от извънреден характер, които страната по договора при полагане на дължимата грижа не е могла или не е била длъжна да предвиди или предотврати, и които са възникнали след сключването на договора.

1. Не е налице непреодолима сила, когато съответното събитие е настъпило вследствие на неположена грижа от някоя от страните или ако при полагане на дължимата грижа това събитие е можело да бъде предотвратено.

**Чл. 16. (1)** Никоя от страните по договора не носи отговорност за неизпълнение или забавено изпълнение на свое задължение в резултат на настъпило събитие от извънреден характер, което може да бъде определено като непреодолима сила, в това число и за причинените от това неизпълнение вреди.

**(2)** Ако страните са били в забава преди възникването на непреодолимата сила, те не могат да се позовават на последната при неизпълнение на задълженията си по настоящия договор.

**Чл. 17. (1)** Страната, която се позове на обстоятелство от извънреден характер по смисъла на чл. 15, ал. 1, което е причина за неизпълнение на задължения по договора, е длъжна в петдневен срок писмено да уведоми другата страна за настъпването, съответно за преустановяване на въздействието на непреодолимата сила, като обоснове причините за настъпването и какви са възможните последици от нея за изпълнението на договора.

1. Към известието по ал. 1 се прилагат всички релевантни и/или нормативно установени доказателства за настъпването, естеството, размера на непреодолимата сила и причинната връзка между това обстоятелство и невъзможността за изпълнение.
2. В случай, че някое от доказателствата по ал. 2 се издава от компетентните органи в срок, по- дълъг от посочения в ал. 1, страната, изпълнението на чието задължение е възпрепятствано от непреодолимата сила е длъжна с известието по ал. 1 да съобщи за това обстоятелство и в петдневен срок след предоставянето на съответното доказателство от компетентния орган да уведоми другата страна и да й представи доказателството.
3. При неуведомяване по ал. 1 се дължи обезщетение за настъпилите вреди.

**Чл. 18. (1)** При позоваване на непреодолима сила страната, изпълнението на чието задължение е възпрепятствано от непреодолимата сила, е длъжна да предприеме всички възможни мерки, за да ограничи последиците от настъпването на събитието.

**(2)** Страната е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

**Чл. 19. (1)** Страната, изпълнението на чието задължение е възпрепятствано от непреодолимата сила, ведно с уведомлението по чл. 17, ал. 1 изпраща до другата страна уведомление за спиране на изпълнението до отпадане на непреодолимата сила.

1. За спиране срока на изпълнението на задължение/задължения по настоящия договор, което/които е възпрепятствано/са възпрепятствани от непреодолима сила, до отпадане на последната страните подписват Протокол за спиране изпълнение на задължението/ята засегнато/засегнати от непреодолимата сила. Спирането се отнася за всички действия и дейности по изпълнение на съответното/ите задължение/ния, засегнато/засегнати от непреодолимата сила, както и за действията по отчитане и приемане на изпълнението на това задължение/задължения. Протоколът по настоящата алинея се подписва в тридневен срок от постъпване на уведомлението по чл. 17, ал.1.
2. След отпадане на обстоятелствата от извънреден характер, които са определени като непреодолима сила в уведомлението по чл. 17, ал. 1, страната, изпълнението на чието задължение е възпрепятствано от непреодолимата сила, писмено, с известие в петдневен срок от отпадане на тези обстоятелства уведомява другата страна за възобновяване на изпълнението на договора.

**Чл. 20. (1)** Когато обстоятелствата от извънреден характер, които се определят като непреодолима сила, възпрепятстват по такъв начин изпълнението на задълженията по договора, че на практика водят до невъзможност за изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява насрещната страна за това обстоятелство.

**(2)** След получаване на известието по ал. 1 насрещната страна има право да прекрати договора.

#  X. ГАРАНЦИИ

**Чл. 21.(1)** За обезпечение на отговорността на **ИЗПЪЛНИТЕЛЯ**, същият представя преди датата на подписване на този договор и ще поддържа валидна за целия срок на договора гаранция за изпълнение, издадена във формата на парична сума/банкова гаранция/ застраховка на отговорността (подчертава се относимото), за което **ИЗПЪЛНИТЕЛЯТ** е представил съответния документ преди сключване на настоящия договор. Гаранцията за обезпечаване на изпълнението на договора е в размер на3 % *(три на сто)* от цената без ДДС по чл. 3, ал. 1 от настоящия договор.

В случай на предоставяне на банкова гаранция за изпълнение или застраховка, тя следва да бъде с валидност не по-малко от 30 *(тридесет)* дни след изтичане срока на договора.

1. При освобождаване на гаранцията по ал. 1 **ВЪЗЛОЖИТЕЛЯТ** не дължи лихви за времето, през което средствата законно са престояли при него.
2. При удължаване срока на договора **ИЗПЪЛНИТЕЛЯТ** се задължава да удължи срока на предоставената гаранция за изпълнение съразмерно на удължения срок. При неизпълнение на това задължение в срок до 5 *(пет)* дни от датата на получаване на писмено съобщение от страна на **ВЪЗЛОЖИТЕЛЯ, ИЗПЪЛНИТЕЛЯТ** дължи неустойка в размер на гаранцията за обезпечаване изпълнението по договора.
3. Гаранцията по ал. 1 се освобождава от **ВЪЗЛОЖИТЕЛЯ** в срок до 30 *(тридесет)* календарни дни след приключване на изпълнението на договора и окончателно приемане на услугите в пълен размер, ако липсват основания за задържането от страна на ВЪЗЛОЖИТЕЛЯ на каквото и да е сума по нея.
4. При усвояване (изцяло или частично) на гаранцията за изпълнение, **ИЗПЪЛНИТЕЛЯТ** се задължава да я възстанови в първоначалния й размер. При неизпълнение на това задължение **ВЪЗЛОЖИТЕЛЯТ** има право едностранно да прекрати договора и/или да начисли неустойка в размер на 20% *(двадесет на сто)* от цената по чл. 3, ал. 1 от настоящия договор с ДДС.

**Чл. 22. (1)** В случай на изменение на договора, извършено в съответствие с този договор и приложимото право, включително когато изменението е свързано с индексиране на цената, **ИЗПЪЛНИТЕЛЯТ** се задължава да предприеме необходимите действия за привеждане на гаранцията за обезпечаване изпълнението в съответствие с изменените условия на договора, в срок до 7 (*седем*) дни от подписването на допълнително споразумение за изменението.

**(2)** Действията за привеждане на гаранцията за обезпечаване изпълнението в съответствие с изменените условия на договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, и/или:
2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 23 от договора, и/или:
3. предоставяне на документ за изменение на първоначалната застраховка или нова застраховка, при спазване на изискванията на чл. 24 от договора.

**Чл. 23. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която да бъде безусловна и неотменяема банкова гаранция, съдържаща задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращо, че е налице неизпълнение на задължение на **ИЗПЪЛНИТЕЛЯ** или друго основание за задържане на гаранцията за изпълнение по този договор.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 24. (1)** Когато като гаранция за обезпечаване изпълнението на договора се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да обезпечава изпълнението на този договор чрез покритие на отговорността на **ИЗПЪЛНИТЕЛЯ**;
2. да бъде със срок на валидност за целия срок на действие на договора и тридесет дни след прекратяването му.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ** при наличието на основание за това, са за сметка на **ИЗПЪЛНИТЕЛЯ**.

**Чл. 25.** Освобождаването на гаранцията за обезпечаване на изпълнението се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 31, ал. 2 от договора;
2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;
3. когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице.

**Чл. 26.** Гаранцията не освобождава **ИЗПЪЛНИТЕЛЯ** от отговорност за загуби на **ВЪЗЛОЖИТЕЛЯ** над сумата на обезпечението.

# XІ. ПРЕКРАТЯВАНЕ НА ДОГОВОРА

**Чл. 27**. **(1)** Настоящият договор се прекратява:

1. С окончателното (навременно и качествено) изпълнение на всички задължения на страните по договора;
2. При настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 14 (*четиринадесет*) дни от настъпване на невъзможността и да представи доказателства за това.

 **(2)** Настоящият договор може да бъде прекратен:

1. С писмено споразумение между страните, с което се уреждат и последиците от прекратяването;
2. При обявяване в несъстоятелност на **ИЗПЪЛНИТЕЛЯ** или при прекратяване на дейността му;
3. Едностранно от **ВЪЗЛОЖИТЕЛЯ**, с 30 (*тридесет*)-дневно писмено предизвестие, отправено до **ИЗПЪЛНИТЕЛЯ**, без да се дължат неустойки или обезщетение и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.
4. Едностранно от **ВЪЗЛОЖИТЕЛЯ** без писмено предизвестие до **ИЗПЪЛНИТЕЛЯ –** когато е установено използване на подизпълнител от страна на последния, без това да е посочено в офертата му или използване на подизпълнител, който е различен от посочения в офертата, без **ВЪЗЛОЖИТЕЛЯТ** да е надлежно уведомен;
5. **ВЪЗЛОЖИТЕЛЯТ** може да прекрати договора, ако в резултат на обстоятелства, възникнали след сключването му, не е в състояние да изпълни своите задължения;
6. **ВЪЗЛОЖИТЕЛЯТ** има право едностранно да прекрати договора при възникнала необходимост от съществено изменение на поръчката, което не позволява договорът да бъде изменен на основание чл. 116, ал. 1 от ЗОП – с 10 *(десет)*-дневно писмено предизвестие;
7. Всяка от страните има право едностранно да прекрати договора с 10 *(десет)*-дневно писмено предизвестие при виновно неизпълнение на задълженията на другата страна при условията и с последиците на чл. 87 и сл. от Закона за задълженията и договорите и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна;
8. От **ВЪЗЛОЖИТЕЛЯ** в случай, че **ИЗПЪЛНИТЕЛЯТ** забави изпълнението на задълженията си с повече от 10 *(десет)* дни след посочения в договора или указания от **ВЪЗЛОЖИТЕЛЯ** срок;
9. От **ВЪЗЛОЖИТЕЛЯ** в случай, че **ИЗПЪЛНИТЕЛЯТ** не отстрани в разумен срок, определен от **ВЪЗЛОЖИТЕЛЯ**, установени недостатъци в изпълнението на договора;
10. От **ВЪЗЛОЖИТЕЛЯ** в случай, че **ИЗПЪЛНИТЕЛЯТ** изпълни неточно или некачествено някое от задълженията си по договора;
11. В случай, че бъде установено, че по време на провеждане на процедурата за възлагане на поръчката по отношение на **ИЗПЪЛНИТЕЛЯ** са били налице обстоятелствата по чл. 54, ал. 1, т. 1 от ЗОП придобитото имущество и чл. 69 от Закона за противодействие на корупцията и за отнемане на незаконно.

#  ХІІ. КОНФИДЕНЦИАЛНОСТ

**Чл. 28. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

1. С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.
2. Не се счита за нарушение на задълженията за неразкриване на конфиденциална информация, когато:
3. информацията е станала или става публично достъпна, без нарушаване на този договор от която и да е от страните;
4. информацията се изисква по силата на закон, приложим спрямо която и да е от страните; или
5. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.
6. Задълженията по тази клауза се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.
7. Задълженията, свързани с неразкриване на конфиденциалната информация, остават в сила и след прекратяване на договора на каквото и да е основание.

#  ХІІI. ДРУГИ УСЛОВИЯ

**Чл. 29. (1)** Изменение на настоящия договор за обществена поръчка се допуска по изключение при условията на чл. 116 от ЗОП.

1. Договорът за обществена поръчка може да бъде изменян и в случаите, когато за възложителя отпада необходимостта от услугите в обхвата по Техническата спецификация и/или др. основания, водещи до промяна в обема на услугите. Увеличаването/намаляването на обема на услугите е основание за изменение на цената по договора.

**Чл. 30.** За всяко изменение на настоящия договор за обществена поръчка при условията на чл. 116 страните подписват допълнително споразумение, което е неразделна част от договора.

 **Чл. 31. (1)** Всички уведомления между Страните, във връзка с настоящия Договор, се извършват в писмена форма и могат да се предават лично или чрез препоръчано писмо, по куриер, по факс, по електронна поща.

(**2)** За целите на този Договор данните и лицата за контакт на Страните са, както следва:

1. За **ВЪЗЛОЖИТЕЛЯ:**

Адрес за кореспонденция: гр. София, ул. „Ал. Жендов“ № 2

Тел.: ………………………………………….

Факс: …………………………………………

e-mail: ………………………………………..

Лице за контакт: ……………………………..

2. За **ИЗПЪЛНИТЕЛЯ:**

Адрес за кореспонденция: ……………………………….

Тел.: ………………..

Факс: …………………….

e-mail: ………………………….

Лице за контакт: …………………………………

(4) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

1. )Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
2. При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок 7 (седем) дни от вписването ѝ в съответния регистър.

**Чл. 32.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение могат да бъдат прехвърляни или залагани съгласно приложимото право.

**Чл. 33.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 34. (1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и приложенията към него, се прилагат следните правила:

1. специалните разпоредби имат предимство пред общите разпоредби;
2. разпоредбите на приложенията имат предимство пред разпоредбите на договора.

**Чл. 35**. За неуредените в настоящия договор въпроси се прилагат разпоредбите на действащото българското законодателство.

**Чл. 36.** Възникналите спорове по настоящия договор се уреждат чрез преговори между страните, а при непостигане на съгласие спорът се отнася пред компетентния съд на територията на Република България по реда на Гражданския процесуален кодекс.

**Чл. 37.** Настоящият договор се сключи в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**XIV. Неразделна част от настоящия договор са следните приложения:**

1. Приложение № 1 - Предложение за изпълнение на поръчката **ИЗПЪЛНИТЕЛЯ**;
2. Приложение № 2 – Ценово предложение на **ИЗПЪЛНИТЕЛЯ.**
3. Техническа спецификация на **ВЪЗЛОЖИТЕЛЯ;**

#  ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

**………………………….. ……………………………..**

**ГЛ. СЧЕТОВОДИТЕЛ**

**…………………………..**

1. Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-1)
2. Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-2)